ᱠᱩᱨᱩᱠᱷ ᱯᱟᱹᱨᱥᱤ

ᱠᱩᱨᱩᱠᱷ ᱫᱚ ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱰ, ᱳᱰᱤᱥᱟ, ᱯᱚᱪᱷᱤᱢ ᱵᱟᱝᱞᱟ, ᱟᱥᱟᱢ, ᱵᱤᱦᱟᱨ ᱨᱮ ᱵᱟᱨ ᱢᱤᱞᱤᱭᱚᱱ ᱩᱨᱟᱶ ᱟᱨ ᱠᱤᱥᱟᱱ ᱟᱹᱫᱤᱵᱟᱹᱥᱤ ᱦᱚᱲ ᱦᱚᱛᱮᱛᱮ  ᱨᱚᱲᱼᱮᱫ ᱢᱤᱫ ᱫᱨᱟᱵᱤᱲ ᱯᱟᱹᱨᱥᱤ ᱠᱟᱱᱟ ᱾ ᱟᱨ ᱥᱤᱧᱚᱛ ᱨᱮ ᱛᱨᱤᱯᱩᱨᱟ, ᱥᱟᱶᱛᱮ ᱵᱟᱝᱞᱟᱫᱮᱥ ᱨᱮ ᱖᱕,᱐᱐᱐, ᱱᱮᱯᱟᱞ ᱨᱮ ᱒᱘,᱖᱐᱐ ᱟᱨ ᱵᱷᱩᱴᱟᱱ ᱨᱮ ᱕,᱐᱐᱐ ᱩᱨᱟᱶ ᱠᱚ ᱨᱚᱲᱮᱫ ᱾ ᱛᱟᱨᱟ ᱩᱨᱟᱶ ᱯᱟᱹᱨᱥᱤ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱵᱨᱚᱦᱩᱭ ᱟᱨ ᱢᱟᱞᱴᱳ (ᱯᱟᱦᱟᱲᱤ) ᱥᱟᱞᱟᱜ ᱥᱩᱨ ᱛᱮ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱠᱚᱣᱟ ᱾ ᱭᱩᱱᱮᱥᱠᱚ ᱨᱮᱱᱟᱜ ᱞᱩᱯᱛᱯᱨᱟᱭ ᱯᱟᱹᱨᱥᱤ ᱨᱮᱱᱟᱜ ᱥᱩᱪᱤ ᱨᱮ ᱯᱟᱹᱨᱥᱤ ᱫᱚ "ᱞᱚᱦᱚᱡᱩᱨᱤ" ᱚᱵᱚᱥᱛᱟ ᱞᱮᱠᱟᱛᱮ ᱪᱤᱱᱦᱟᱹᱣ ᱟᱠᱟᱱᱟ ᱾ ᱒᱐᱑᱑ ᱫᱷᱟᱹᱨᱤᱡ ᱠᱤᱥᱟᱱ ᱒᱐᱖,᱑᱐᱐ ᱨᱚᱨᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾

ᱛᱷᱚᱠ ᱵᱷᱤᱵᱟᱜᱽ
ᱠᱩᱨᱩᱠᱷ ᱫᱚ ᱫᱨᱟᱵᱤᱲ ᱜᱷᱟᱨᱚᱸᱡᱽ ᱯᱟᱹᱨᱥᱤ ᱨᱮᱱᱟᱜ ᱠᱚᱧᱮ ᱫᱨᱟᱵᱤᱲ ᱜᱩᱴ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜᱼᱟ, ᱟᱨ ᱥᱚᱣᱨᱤᱭᱟ ᱯᱟᱦᱟᱲᱤᱭᱟ ᱟᱨ ᱠᱩᱢᱟᱨᱵᱷᱟᱜᱽ ᱯᱟᱦᱟᱲᱤᱭᱟ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜᱼᱟ,PS Subrahmanyam, "Kurukh", in ELL2. Ethnologue assigns Nepali Kurux a separate iso code, kxl.

ᱚᱞ
ᱠᱩᱨᱩᱠᱷ ᱫᱚ ᱫᱮᱵᱽᱱᱟᱜᱽᱨᱤ ᱛᱮ ᱚᱞ ᱟᱠᱟᱱᱟ, ᱥᱚᱸᱥᱠᱨᱤᱛ, ᱦᱤᱱᱫᱤ, ᱢᱟᱨᱟᱴᱷᱤ, ᱱᱮᱯᱟᱞᱤ ᱟᱨ ᱮᱴᱟᱜ ᱤᱱᱰᱚᱼᱟᱨᱡᱚ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱛᱮᱦᱚᱸ ᱢᱤᱫ ᱦᱚᱨᱚᱯ ᱵᱮᱵᱷᱟᱨᱚᱜᱼᱟ ᱾ ᱑᱙᱙᱙ ᱥᱟᱞ ᱨᱮ, ᱢᱤᱫ ᱰᱚᱠᱴᱚᱨ ᱱᱟᱨᱟᱭᱚᱬ ᱩᱨᱟᱶ ᱮ ᱠᱩᱨᱩᱠᱷ ᱞᱟᱹᱜᱤᱫ ᱴᱚᱞᱚᱝ ᱥᱤᱠᱤ ᱦᱚᱨᱚᱯ ᱮ ᱵᱮᱱᱟᱣ ᱠᱮᱜᱼᱟ ᱾ ᱛᱚᱞᱚᱝ ᱥᱤᱠᱤ ᱦᱚᱨᱚᱯ ᱛᱮ ᱟᱹᱰᱤ ᱜᱟᱱ ᱯᱚᱛᱚᱵ ᱠᱚ ᱵᱮᱱᱟᱣ ᱟᱠᱟᱱᱟ, ᱟᱨ ᱱᱤᱭᱟᱹ ᱒᱐᱐᱗ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱦᱚᱛᱮᱛᱮ ᱥᱚᱨᱠᱟᱨᱤ ᱢᱟᱱᱟᱶᱮ ᱧᱟᱢ ᱟᱠᱟᱫᱟ ᱾ ᱠᱩᱨᱩᱠᱷ ᱥᱟᱦᱤᱛᱭᱚ ᱞᱟᱹᱜᱤᱫ ᱛᱮ ᱴᱚᱞᱚᱝ ᱥᱤᱠᱤ ᱦᱚᱨᱚᱯ ᱯᱟᱥᱱᱟᱣ ᱨᱮ ᱠᱩᱨᱩᱠᱷ ᱞᱤᱴᱨᱮᱨᱤ ᱥᱚᱥᱟᱭᱴᱤ ᱳᱯᱷ ᱤᱱᱰᱤᱭᱟ ᱫᱚ ᱞᱟᱹᱠᱛᱤᱭᱟᱱ ᱯᱟᱴ ᱮ ᱫᱮᱠᱷᱟᱣ ᱠᱮᱜᱼᱟ ᱾

ᱚᱛᱱᱚᱜ ᱪᱷᱟᱨᱟᱣ
ᱠᱩᱨᱩᱠᱷ ᱯᱟᱹᱨᱥᱤ ᱫᱚ ᱰᱮᱦᱮᱨ ᱛᱮᱫ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱨᱟᱭᱜᱚᱲ, ᱥᱟᱨᱜᱩᱡᱟ, ᱡᱚᱥᱯᱩᱨ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱜᱩᱢᱞᱟ, ᱨᱟᱺᱪᱤ, ᱞᱚᱦᱟᱨᱫᱟᱜᱟ, ᱞᱟᱛᱮᱦᱟᱨ, ᱥᱤᱢᱰᱮᱜᱟ, ᱳᱰᱤᱥᱟ ᱨᱮᱱᱟᱜ ᱡᱷᱟᱨᱥᱩᱜᱩᱰᱟ, ᱥᱩᱱᱫᱚᱨᱜᱚᱲ ᱟᱨ ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮᱠᱚ ᱨᱚᱲ ᱮᱫᱼᱟ ᱾ 

ᱱᱚᱶᱟ ᱠᱩᱨᱩᱠᱷ ᱦᱚᱛᱮᱛᱮ ᱟᱥᱟᱢ, ᱛᱨᱤᱯᱩᱨᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱨᱮᱦᱚᱸ ᱠᱚ ᱨᱚᱲ ᱮᱫᱼᱟ, ᱰᱮᱦᱮᱨ ᱛᱮᱫ ᱪᱟᱭ ᱵᱟᱜᱟᱱ ᱨᱮᱠᱚ ᱠᱟᱹᱢᱤ ᱠᱟᱱᱟ ᱾

ᱯᱟᱹᱨᱥᱤ ᱜᱩᱴ
ᱱᱚᱶᱟ ᱯᱟᱹᱨᱥᱤ ᱑,᱖᱓᱔,᱐᱐᱐ ᱳᱨᱟᱶ ᱟᱨ ᱒᱑᱙,᱐᱐᱐ ᱠᱤᱥᱟᱱ ᱦᱚᱲ ᱦᱚᱛᱮᱛᱮ ᱠᱚ ᱨᱚᱲᱮᱫᱼᱟ ᱠᱚ ᱾ ᱒᱓% ᱫᱚ ᱳᱨᱟᱶ ᱥᱮᱪᱮᱫ ᱢᱮᱱᱟᱜ ᱠᱚᱣᱟ, ᱟᱨ ᱑᱖% ᱫᱚ ᱠᱤᱥᱟᱱ ᱥᱮᱪᱮᱫ ᱢᱮᱱᱟᱜ ᱠᱚᱣᱟ ᱾ ᱡᱷᱟᱨᱠᱷᱚᱸᱰ ᱟᱨ ᱪᱷᱚᱛᱤᱥᱜᱚᱰ ᱨᱤᱱᱤᱡ ᱥᱚᱨᱠᱟᱨ ᱚᱱᱟ ᱟᱥᱲᱟ ᱨᱮ ᱠᱩᱨᱩᱠᱷ ᱯᱟᱹᱨᱥᱤ ᱟᱥᱲᱟ ᱛᱷᱟᱯᱚᱱ ᱠᱮᱜᱼᱟ ᱠᱤᱱ ᱡᱟᱦᱟᱸ ᱠᱩᱨᱩᱠᱷ ᱯᱟᱹᱨᱥᱤ ᱯᱟᱹᱴᱷᱩᱣᱟᱹ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾

ᱥᱮᱪᱮᱫ
ᱠᱩᱨᱩᱠᱷ ᱯᱟᱹᱨᱥᱤ ᱫᱚ ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱰ, ᱢᱚᱫᱷᱭᱚ ᱯᱨᱚᱫᱮᱥ, ᱳᱰᱤᱥᱟ, ᱯᱚᱪᱷᱤᱢ ᱵᱟᱝᱞᱟ ᱟᱨ ᱟᱥᱟᱢ ᱨᱮᱱᱟᱜ ᱟᱥᱲᱟ ᱨᱮ ᱢᱤᱫ ᱥᱟᱛᱟᱢ ᱞᱮᱠᱟᱛᱮ ᱠᱚ ᱯᱟᱲᱦᱟᱣ ᱟᱠᱚ ᱾Revitalising a language - The Hindu

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Kurukh basic lexicon at the Global Lexicostatistical Database
Omniglot's page on Tolong Siki

ᱛᱷᱚᱠ:Agglutinative languages
ᱛᱷᱚᱠ:ᱫᱨᱟᱵᱤᱲ ᱯᱟᱹᱨᱥᱤ ᱠᱚ 
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:Subject–object–verb languages
ᱛᱷᱚᱠ:ᱵᱨᱟᱦᱟᱢᱤᱠ ᱦᱚᱨᱚᱯ